Gesonder grenadella-meringue | SARIE
Gesonder grenadella-meringue	deur Herman Lensing
Resep lewer: 20 helftes
porsie grootte: 2 helftes
200 g soet semelkoekies (digestive biscuits)
Plaas grenadella-pulp, suiker en room in ‘n voedselverwerker en verwerk vir 2 minute. Gooi mengsel deur ‘n sif sodat pitte agterbly. Skep 1 eetlepel pitte terug in gedreineerde mengsel. Klits eiergele, mielieblom en vlapoeier tot glad. Plaas grenadella- en eiermengsel in ‘n dikboom-kastrol. Verhit mengsel oor lae hitte en klits met ‘n ballon-draadklitser tot glad en dik. Gooi mengsel dadelik uit warm kastrol in ‘n bak en bedek met kleefplastiek tot afgekoel. Breek semelkoekies in growwe stukke en verdeel tussen grenadella-doppe. Maak doppe tot bo vol met grenadella-smeer. Klits eierwitte tot sagte punte vorm. Voeg strooisuiker geleidelik by en hou aan klits tot blink en glad. Skep lepels vol van meringue bo-op elke grenadella-dop. Brand meringue bruin met blaasvlam of rooster onder die oondelement. Vryheidsmanifes as giftige medisyne teen ANC-mislukkings?! – Die Afrikaanse opinieplatform
Die Vryheidsmanifes is die ANC se leë antwoord op sy eie mislukkings as regerende party.
Dit is nou, na die bekendstelling van die Marikana-verslag, nie anders nie. Die regering tref weer geen blaam nie, dit is die laer dienste wat foute maak en die staat moet die Vryheidsmanifes eerder as die grondwet as uitgangspunt neem. Want dit sou mos die oplossing wees vir die land se probleme.
Dit is die gewone geluid. En dit klink nou weer.
En dit is gevaarlik. Want anders as die Grondwet is die Vryheidsmanifes nie tot stand gekom na konsultasie van verskillende groepe, belange en persone binne ‘n staatkundige konteks nie. Die Vryheidsmanifes is mos ‘n tipe kompromis tussen die ANC en die SAKP.
Die Vryheidsmanifes op een van die mure van die Paleis van Justisie in Pretoria geskryf. (Foto: PHParsons / Wikimedia Commons)
Hoe mooi die waardes van die Vryheidsmanifes ook mag wees, dit is ‘n ondemokratiese dokument. Die dokument is na talle onderhoude voorberei deur ‘n klein groepie mense en in Kliptown voorgelê aan ‘n groep wat nie verteenwoordigend was en is nie vir die res van Suid-Afrika.
Buitendien – so het verskillende opstellers later getuig – moet die dokument in sy geskiedkundige konteks gelees word en is direkte toepassing van die Vryheidsmanifes in die huidige Suid-Afrika nie net onprakties en ondemokraties nie, maar ook gevaarlik, omdat die Vryheidsmanifes ‘n bepaalde revolusionêre toon het, wat nie die huidige verhoudings tussen die verskillende bevolkingsgroepe verbeter nie en selfs eerder sal slegter maak. Die “waardes” van die Vryheidsmanifes ten spyte.
Die wyse waarop die ANC die Vryheidsmanifes gebruik, is so moontlik nog gevaarliker. Die ANC implementeer nie sommige dele van die Vryheidsmanifes nie, maar gebruik net die revolusionêre toon van daardie dele, byvoorbeeld as grondhervorming en nasionalisasie van besighede ter sprake kom. Die revolusionêre toon maak dit moeilik om alle doele uit die Vryheidsmanifes te bereik, terwyl die ANC vir die massa’s sê dat hy dit implementeer [maar nie doen nie]. So verhoog die ANC verdere verwagtinge onder arm massa’s en kan dit die spanning tussen arm en ryk (of dalk eerder tussen swart en wit?) laat ontplof.
Die Vryheidsmanifes sal nie die rede wees hoekom Suid-Afrika se arm mense heel moontlik werklik onrustig raak nie, maar die ANC se huidige gebruik van die Vryheidsmanifes laat die spanninge tussen die verskillende bevolkingsgroepe verder toeneem. In die huidige, taamlik onrustige, omstandighede sou die regering eerder ‘n kalmerende toon moet gebruik.
Die Vryheidsmanifes is darem, ten spyte van sy geskiedkundige (!) betekenis, ‘n dokument wat in die hede versigtig gebruik moet word. Die gevolge van verkeerde gebruik van die dokument kan baie giftig wees vir Suid-Afrika.
Daar moet ‘n antwoord kom op die ANC se misleidende propaganda oor die Vryheidsmanifes.
‘n Ope, eerlike en ewewigtige kyk op die huidige rol van die Vryheidsmanifes is nodig.
Previous President, ruil meer Janne vir Kubane!
Next Groter godsdienstige verdraagsaamheid is almal se verantwoordelikheid
27 Junie 2015 om 22:47
Die ANC het misluk en Suid Afrika stuur af op n anargie. Die enigste uitweg uit hierdie gemors is selfbeskikking vir al Suid Afrika se verskillende volke. Daar is geen ander uitweg!